
TÁMOGATÁSI SZERZŐDÉS


Amely létrejött egyrészről a 

Budapesti Kereskedelmi és Iparkamara 
Székhely: 1016 Budapest, Krisztina krt. 99.
Nyilvántartási szám: 01-03-0000005
Adószám: 18067666-2-41
Képviseli: dr. Bódi Viktória főtitkár
a továbbiakban, mint  Támogató,


másrészről a

………………………………………….
Székhely: ………………………………
Cégjegyzék sz./nyilvántartási sz.: ………………………
Adószám: ……………………..
Képviseli: ……………………….
Bankszámlaszám: ………………………….
a továbbiakban, mint Kedvezményezett, 


 (a továbbiakban együttesen: Felek, külön-külön: a Fél) között, az alulírott napon és helyen az alábbi feltételekkel:


Preambulum

Budapest Főváros X. kerület Kőbányai Önkormányzat (a továbbiakban: Önkormányzat) az energiabeszerzés terén tapasztalható drasztikus áremelkedés kapcsán kialakult, főként a kis- és középvállalkozásokat érintő negatív gazdasági tendenciák ellensúlyozása céljából támogatni kívánja a Budapest X. kerület vállalkozásait egyszeri, vissza nem térítendő, pályázati úton igényelhető anyagi támogatás juttatásával az (EU) 2023/2831 bizottsági rendelet (a továbbiakban: általános de minimis rendelet) Általános csekély összegű (de minimis) támogatás rendje szerint.  

Az Önkormányzat és a Támogató a pályázat lebonyolítása és a támogatási összeg elosztása, illetve kifizetése céljából, 2026. …………….. napján, a ………………../2026 számú megállapodást kötötték, amelyben rögzítették a támogatás célhoz juttatásához szükséges feladatok megosztását és az elszámolás rendjét. 

A szerződés tárgya, a támogatás összege

A jelen szerződés alapján nyújtott támogatás a de minimis rendelet szerinti általános csekély összegű (de minimis) támogatásnak minősül.

A Támogató által kiírt “Kőbányai vállalkozások támogatása”  pályázati felhívásra benyújtott, a BKIK/…………/2026. számon iktatott pályázat alapján, a pályázat elbírálásában eljáró szakértői bizottság (továbbiakban: Bizottság)  ……………………………………….. számú határozatával úgy döntött, hogy támogatást nyújt a Kedvezményezett részére. 

A Támogató a Kedvezményezett 2.1. pontban hivatkozott pályázatában megjelölt cél megvalósításához  ……………..………. Ft, azaz ……….……………………. forint egyösszegű, vissza nem térítendő, beruházási/korszerűsítési célú támogatást nyújt kizárólag a Kedvezményezett részére. A támogatás utófinanszírozásként kerül a Kedvezményezett részére folyósításra. A támogatás a 2.1. pontban hivatkozott pályázatban foglalt projekt (a továbbiakban: projekt) Kedvezményezett általi megvalósítása után, a Kedvezményezett 3.1 pont szerint történő elszámolását követően a Kedvezményezett bankszámlájára történő átutalás útján kerül megfizetésre. A támogatás intenzitása: ……. %

Az általános de minimis rendelet 2. cikk (2) bekezdése szerinti egy és ugyanazon vállalkozásnak minősülő vállalkozások részére az általános de minimis rendelet hatálya alá tartozó, Magyarországon odaítélt általános csekély összegű támogatás bruttó támogatástartalma bármely három év során nem haladhatja meg a 300.000 eurónak megfelelő forintösszeget, figyelembe véve az általános de minimis rendelet 3. cikkének (8) és (9) bekezdését is.

A Kedvezményezett a 4. számú melléklet szerint nyilatkozott a jelen támogatás odaítélését megelőző három év (háromszor háromszázhatvanöt nap) során részére és a vele egy és ugyanazon vállalkozásnak minősülő vállalkozások részére Magyarországon nyújtott csekély összegű támogatások támogatástartalmáról. 

A támogatást nyújtó a 5. számú melléklet szerint igazolást állít ki a támogatás összegéről bruttó támogatási egyenértékben kifejezve, és annak csekély összegű jellegéről, közvetlenül utalva az általános de minimis rendeletre.

A támogatás euró és forint közötti átváltásánál az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 35. § (1) bekezdése alapján kell eljárni.

Az általános de minimis rendelet alapján nyújtott támogatás más csekély összegű támogatással – az (EU) 2023/2832 bizottsági rendelet alapján nyújtott támogatás kivételével – 300.000 eurónak megfelelő forintösszegig halmozható.

Az általános csekély összegű támogatás halmozható azonos elszámolható költségek vonatkozásában vagy azonos kockázatfinanszírozási célú intézkedés vonatkozásában nyújtott állami támogatással, ha a halmozás következtében az odaítélt támogatások nem lépik túl bármely csoportmentességi rendeletben vagy a Bizottság által elfogadott határozatban az egyes esetek meghatározott körülményeire vonatkozóan rögzített maximális intenzitást vagy összeget.

A projekt megvalósításának véghatárideje: a jelen támogatási szerződés Felek általi aláírásától – eltérő időpontban történő aláírás esetén a későbbi aláírás dátuma szerinti naptól – számított 6 hónap, legkésőbb 2027. júluis 30. 

Kedvezményezett a jelen szerződés 2.3. pontjában meghatározott támogatás összegére kizárólag a pályázat célja szerint, a vállalkozásával kapcsolatos energiaköltség megtakarítást eredményező eszköz- és gépfejlesztés (beszerzés, felújítás), ingatlan energetikai korszerűsítése, valamint szolgáltatásbővítéshez vagy kapacitásbővítéshez kapcsolódó eszközbeszerzés megvalósítása utólagos finanszírozására jogosult.

A Kedvezményezett kijelenti, hogy – az általános de minimis rendelet 1. cikke (2) bekezdésének kivételével – a támogatást nem használja az általános de minimis rendelet 1. cikkének (1) bekezdésében meghatározott célokra.

A Kedvezményezett a támogatás összegére a fentiekben meghatározott céltól eltérő beruházás, korszerűsítés esetén nem jogosult. Ezzel összefüggésben a támogatás összege nem számolható el: adó- és járuléktartozások kiegyenlítésének költségeire; visszaigényelhető általános forgalmi adóra (ÁFA); kamattartozás-kiegyenlítésére; hitelkamatra; hiteltúllépés költségére; egyéb pénzforgalmi költségre; devizaátváltási jutalékra; pénzügyi, finanszírozási tranzakción realizált árfolyamveszteségre; bírságra; a Kedvezményezett által fizetett kötbérre és perköltségre, továbbá azokra a költségekre, melyek a pályázati cél megvalósításával nincsenek közvetlen kapcsolatban.
Amennyiben Kedvezményezett alanya az ÁFA-nak, Támogató felé csak nettó támogatási összeg elszámolására van lehetősége, kivéve, ha az ÁFA levonására a jelen szerződéshez kapcsolódóan nem jogosult. 
Ha a Kedvezményezett ÁFA-alanyként az ÁFA levonására a jelen szerződéshez kapcsolódóan nem jogosult, úgy a Támogató felé a bruttó támogatási összeget számolhatja el. 
Kedvezményezett a jelen szerződéssel támogatott projekt megvalósulásának befejezéséstől számított
– eszközvásárlás esetén 1 évig,
– ingatlan energetikai korszerűsítése esetén 5 évig
köteles a megvalósított projekt fenntartását biztosítani, illetve ezen időszak alatt köteles feltüntetni, hogy a projektet a Budapest Főváros X. kerület Kőbányai Önkormányzat támogatásával a Budapesti Kereskedelmi és Iparkamara közreműködésével valósult meg. 

A jelen szerződésben meghatározott cél, projekt megvalósítása során esetleg felmerülő többletköltség a Kedvezményezettet terheli, Támogató a 2.3. pontban rögzített támogatási összegen felül további forrás biztosítását nem vállalja. 


A támogatás elszámolása és folyósítása

Kedvezményezett vállalja, hogy a támogatás folyósításának feltételeként, a projekt jelen szerződés 2.4. pontja szerinti megvalósítását követő 30. napig, de legkésőbb 2026. augusztus 31. napjáig a Támogató felé, a projekt megvalósítását igazoló dokumentumokat benyújtja. A támogatás folyósítására kizárólag a Kedvezményezett teljes körű pénzügyi elszámolását követően kerülhet sor.

A  Kedvezményezett a tevékenység megvalósítása során a nyújtandó támogatás terhére a bruttó kettőszázezer forint értékhatárt meghaladó értékű áru beszerzésére vagy szolgáltatás megrendelésére irányuló szerződést kizárólag írásban köthet. Írásban kötött szerződésnek minősül az elküldött és visszaigazolt írásos megrendelés is. Az írásbeli alak megsértése a szerződés érvényességét nem érinti, azonban a kifizetés a támogatott tevékenység költségei között nem vehető figyelembe. 

A pénzügyi elszámolás részeként a Kedvezményezett köteles – papír alapon – benyújtani: 

a szakmai beszámolót a pályázati cél megvalósításáról,
a kitöltött számlaösszesítő a Kedvezményezett törvényes képviselője által aláírt, eredeti példányát, amely az elszámolni kívánt kiadásokat alátámasztó számviteli bizonylatok adatait tartalmazza, 
az elszámolni kívánt kiadásokat igazoló számviteli bizonylatok hitelesített másolatát, 
a pénzügyi teljesítést (kifizetést) igazoló bizonylatok hitelesített másolatát, 
amennyiben a számlához polgári jogi szerződés/megrendelő tartozik és a számlán hivatkozás szerepel a szerződésre/megrendelőre, akkor a szerződés/megrendelő hitelesített másolatát, 
saját forrás és más forrásból származó támogatási összeg elszámolása esetén a saját forrás és a más forrásból származó támogatási összeg felhasználását igazoló számviteli bizonylatok hiteles másolatát, illetve a kötelező szükséges nyilatkozatokat,
fotókat a megvásárolt eszközökről/megvalósított beruházásról,
ingatlant érintő beruházás esetén nyilatkozatot arról, hogy a beruházás a településkép-védelmi konzultáció előírásainak megfelelően történt. 
A számlaösszesítőt Kedvezményezett köteles elektronikus formában kitölteni, valamint szerkeszthető formátumban e-mailben is beküldeni az energetika10@bkik.hu  címre. 

 A pénzügyi elszámolás keretében a Kedvezményezettnek a megvalósult gazdasági események költségeit, a támogatási összeg felhasználását igazoló számviteli bizonylatokat és azok pénzügyi teljesítését (kifizetését) igazoló bizonylatokat egy számlaösszesítő melléklettel együtt kell benyújtani. Az elszámolást az általános forgalmi adóról szóló 2007. évi CXXVII. törvényben, a számvitelről szóló 2000. évi C. törvényben, valamint a vonatkozó jogszabályokban leírt tartalmi és alaki követelményeknek megfelelő, a gazdasági esemény felmerült költségeit alátámasztó a Kedvezményezett nevére kiállított számviteli bizonylatok és annak értékének pénzügyi teljesítését (kifizetését) igazoló bizonylatok megküldésével kell megtenni. Minden nem magyar nyelvű bizonylat tartalmáról és lényeges adatairól magyar nyelvű fordítást kell készíteni, a fordítást olvashatóan kell a hitelesített másolatra rávezetni.

Az elszámolásban kizárólag olyan számviteli bizonylat szerepeltethető, melynek tartalma igazoltan kapcsolódik a megvalósított projekthez, igazolja és bizonyítja a támogatott projekt megvalósítását. A számviteli bizonylatok által alátámasztott gazdasági események teljesítési dátumai, teljesítési időszakai kapcsolódnak a támogatott projekt megvalósításához, a támogatási időszakhoz. Szerződésre hivatkozó bizonylatokhoz csatolni kell a hivatkozott szerződéseket is.
 
A pénzügyi elszámolást a teljes költségvetésről (a támogatás teljes összegéről, a saját forrásról) kell elkészíteni, a pályázatban található véglegesített költségvetés költségtípusai és összegei alapján. 

Az elszámoláskor benyújtott valamennyi számviteli bizonylat csak formailag megfelelően és hiánytalanul kitöltötten fogadható el.  Az elszámolás elkészítése során a hatályos magyar jogszabályokban rögzített számviteli (bizonylati) és adóelőírások az irányadóak. 

A gazdasági események kiadásait igazoló számviteli bizonylatokat záradékolni, majd hitelesíteni kell a következő módon: 

az eredeti számviteli bizonylaton szöveges formában fel kell tüntetni az adott támogatási szerződés számát, valamint az elszámolni kívánt összeget, például: „…. Ft az ……..számú szerződés terhére elszámolva” (=ZÁRADÉKOLÁS), 
a (záradékolt) eredeti számviteli bizonylatot ezt követően le kell fénymásolni, majd a másolatra pecséttel vagy kék tollal rá kell vezetni, hogy „A másolat az eredetivel mindenben megegyezik.” (vagy ezzel megegyező tartalmú hitelesítési szöveg), 
ezután a fénymásolatot a képviselőnek vagy meghatalmazottnak kék tollal cégszerű aláírásával és dátummal kell ellátnia (=HITELESÍTÉS). 

A hitelesítést a Kedvezményezett törvényes képviseletére jogosult személynek kell elvégeznie. A képviselő akadályoztatása esetén meghatalmazott személy is eljárhat, ebben az esetben a képviselő által aláírt alakszerű meghatalmazás csatolása szükséges. 

Amennyiben a számlán nem szerepel VTSZ vagy SZJ szám, abban az esetben a pénzügyi elszámolás ellenőrzésekor a számlán szereplő megnevezés, a számla tartalma alapján kerül a számlán szereplő költség, ráfordítás besorolásra az egyes költségkategóriákba, ezért Kedvezményezett köteles ellenőrizni a számlán szereplő termék vagy szolgáltatás megnevezését. 

A pénzügyi elszámolás részeként kizárólag a Kedvezményezett nevére és címére kiállított számla, számviteli bizonylat fogadható el. Az elszámoláshoz beküldendő bizonylatmásolatokat sorszámmal kell ellátni a számlaösszesítő sorrendjével megegyezően, hogy a tételes ellenőrzés során a kifizetések egyértelműen azonosíthatók legyenek. 

A külföldi számlán feltüntetett termék vagy szolgáltatás – a kiállító ország pénznemében kifejezett – értékét a számla kifizetésének napján, a Magyar Nemzeti Bank által közzétett, hivatalos deviza-középárfolyamon lehet forintban elszámolni a támogatás terhére. 

A külföldi pénznemben kiállított külföldi számla forintban, átutalással teljesült kifizetése esetén, az átutalt összeg értékét kell elszámolni a támogatás terhére, amennyiben az átutalásról szóló bankszámlakivonatból egyértelműen beazonosítható az adott számla kifizetése.

Minden, a gazdasági események kiadásait igazoló számviteli bizonylathoz csatolni kell a bizonylat értékének pénzügyi teljesítését (kifizetését) igazoló bizonylat hitelesített másolatát is.

Pénzügyi teljesítést (kifizetést) igazoló bizonylat:
  
A költség, kiadás készpénzben történő megfizetése esetén: 
a Kedvezményezett által kiállított kiadási pénztárbizonylat, vagy maga a készpénzes számla. 
      	A költség, kiadás átutalással teljesített kiegyenlítés esetén: 
bank által kibocsátott bankszámlakivonat, vagy 
a Kedvezményezett által előállított internetes ún. számlatörténet, amennyiben az tartalmazza a nyitó- és záró egyenleget is. 

A pénzügyi teljesítést (kifizetést) igazoló bizonylatokat is hitelesíteni kell a fent leírt módon. Amennyiben a pénzügyi teljesítést (kifizetést) igazoló bizonylat nem jelzi egyértelműen, hogy melyik kifizetéshez kapcsolódik, akkor a pénzügyi teljesítést (kifizetést) igazoló bizonylatot is záradékolni kell a fentiekben meghatározottak szerint. 

A pénzügyi elszámolás elfogadását követő 30 napon belül (a határidő egyszer 15 nappal meghosszabbítható) Támogató a benyújtott és elfogadott számlaösszesítő szerinti összeget a Kedvezményezett jelen támogatási szerződésben megadott bankszámlaszámára történő átutalással folyósítja. A folyósított összeg nem haladhatja meg a Támogató által megítélt, a támogatási szerződésben támogatási összegként szereplő összeget. Amennyiben a benyújtott számlaösszesítő nem minden tétele kerül elfogadásra, Támogató az elutasított tételekről az elszámolás benyújtását követő 30 napon belül értesítést küld Kedvezményezett részére. A Támogató kizárólag az elfogadott tételek vonatkozásásban folyosít támogatást.

A Támogató, a támogatás felhasználásának ellenőrzésére jogosult szervek jogosultak a támogatás felhasználását, illetve az abból megvalósított célt, projektet a felhasználás kezdő időpontjától a pénzügyi elszámolás elfogadását követő 5 év elteltéig, bármikor ellenőrizni, ennek során a Kedvezményezettól az ellenőrzéshez szükséges adatokat, eredeti bizonylatokat bekérni, illetve a Kedvezményezettnél előre írásban (postai vagy elektronikus úton) egyeztetett időpontban és módon helyszíni ellenőrzést tartani. 

A Kedvezményezett köteles a támogatás felhasználásával kapcsolatos valamennyi dokumentumot számlát, megvalósítást igazoló okmányt, bizonylatot a pénzügyi elszámolás elfogadását  követően 5 évig megőrizni és ellenőrzés során bemutatni, továbbá a fizikai teljesítés vizsgálatában a helyszínen segíteni.

Biztosítékok

A Kedvezményezett a jelen támogatási szerződésből eredő visszafizetési kötelezettségeinek biztosítékául a Támogató javára valamennyi, a támogatás fogadására és pénzforgalmának lebonyolítására szolgáló fizetési számlájára vonatkozóan beszedési megbízás benyújtására felhatalmazó nyilatkozatot (felhatalmazó levelet) köteles átadni, amelyet a számlavezető pénzforgalmi szolgáltató záradékol.

A felhatalmazó levél a jelen szerződés elválaszthatatlan mellékletét képezi. A támogatás folyósításának feltétele a szabályszerűen kiállított és a számlavezető pénzforgalmi szolgáltató által befogadott felhatalmazó levél Támogató részére történő benyújtása.

A Kedvezményezett vállalja, hogy a támogatási jogviszony fennállása alatt új fizetési számla megnyitása, illetve a számlavezető pénzforgalmi szolgáltató megváltozása esetén az új fizetési számlára vonatkozó felhatalmazó levelet a változástól számított 8 napon belül a Támogató rendelkezésére bocsátja.

A Kedvezményezett tudomásul veszi, hogy amennyiben a jelen szerződés alapján visszafizetési kötelezettsége keletkezik, és annak önként nem tesz eleget, a Támogató a felhatalmazó levél alapján beszedési megbízást nyújthat be a Kedvezményezett fizetési számlájára.


Szerződésszegés és jogkövetkezményei

Amennyiben a Kedvezményezett a beszámoló benyújtására vonatkozó kötelezettségének határidőben nem tesz eleget, úgy a Támogató 15 napon belül legfeljebb 30 napos határidő tűzésével írásban felszólítja a Kedvezményezettet kötelezettsége teljesítésére. 

Amennyiben a Kedvezményezett a felszólításban közölt határidőben nem tesz eleget beszámolási/elszámolási kötelezettségének a Támogató jogosult a szerződéstől elállni vagy azt azonnali hatállyal felmondani és a támogatás visszavonásáról rendelkezni. 

Amennyiben a projekt teljeskörűen megvalósult és a Kedvezményezett által benyújtott elszámolás, a szükségszerűen alkalmazott 5.1. pont szerinti hiánypótlási eljárást követően sem terjed ki a jelen támogatási szerződésben rögzített támogatás teljes összegére, azt teljeskörűen nem fedi le, úgy a támogatás összege és az elszámolás alapján felhasznált összeg közötti különbözetről a Kedvezményezett visszavonhatatlanul lemond, amely nem tekintendő szerződésmódosítási indokként.  

 Amennyiben a támogatott program megvalósítása meghiúsul, tartós akadályba ütközik, késedelmet szenved, vagy a pályázati program megvalósításával kapcsolatban bármely körülmény megváltozik, megvalósítást akadályozó, befolyásoló körülményekről, tényezőkről a Kedvezményezett a Támogatót haladéktalanul, legkésőbb 8 napon belül írásban köteles értesíteni. 

A Kedvezményezett köteles a bírósági bejegyzésében szereplő adatai, a hatósági engedélyek vagy a létesítő okirata vonatkozásában bekövetkezett változásról nyolc napon belül írásban a Támogatót tájékoztatni, szükség esetén a jelen szerződés módosítását kezdeményezni. 

A jelen szerződés teljesítését a Támogató megtagadhatja és a szerződéstől elállhat, ha bizonyítja, hogy a szerződés megkötése után, akár az ő, akár a Kedvezményezett körülményeiben olyan lényeges változás állt be, hogy a szerződés teljesítése tőle nem várható el, továbbá, ha a szerződés megkötése után olyan körülmények következtek be, amelyek miatt azonnali hatályú felmondásnak vagy elállásnak van helye.
 
A Támogató jogosult a jelen támogatási szerződést azonnali hatállyal írásban, indokolva felmondani vagy attól elállni és a támogatás visszavonásáról rendelkezni, ha különösen, de nem kizárólagosan, az alábbiakban foglalt feltételek közül legalább egy feltétel bekövetkezik: 

a Kedvezményezett az elszámolási, beszámolási, illetve hiánypótlási kötelezettségének határidőben nem vagy nem megfelelően tesz eleget, illetve azt elmulasztja, 
hitelt érdemlően bebizonyosodik, hogy a Kedvezményezett a támogatási döntést érdemben befolyásoló valótlan, hamis adatot szolgáltatott, értesítési kötelezettségét elmulasztotta, indokolatlanul késedelmesen tájékoztatja a Támogatót, 
a támogatott tevékenység megvalósítása meghiúsul, tartós akadályba ütközik, vagy jelen szerződésben meghatározott időpontokhoz képest jelentős késedelmet szenved, 
a Kedvezményezett neki felróható okból megszegi a jelen szerződésben foglalt kötelezettségeit, így különösen nem tesz eleget ellenőrzéstűrési, tájékoztatási, fenntartási kötelezettségének, 
a Kedvezményezett a jelen szerződés keretében adott nyilatkozatok bármelyikét visszavonja, vagy valótlan nyilatkozatot tett,
a jogszabályok, szakmai követelmények, nyilvántartási kötelezettségek megszegése, 
ha a Kedvezményezett ellen jogerős végzéssel elrendelt csőd-, felszámolási vagy végelszámolási eljárás indul. 

A támogatás jogosulatlan igénybevétele, jogszabálysértő vagy nem rendeltetésszerű felhasználása, továbbá a támogatás visszavonása, a támogatási szerződéstől történő elállás vagy annak felmondása esetén a Kedvezményezett a jogosulatlanul igénybe vett támogatás összegét az államháztatásról szóló 2011. évi CXCV. törvény (a továbbiakban: Áht.) 53/A. §-ában foglaltak szerint az államháztartásról szóló törvény végrehajtásáról szóló 368/2011. (XII.31.) Korm. rendeletben (a továbbiakban: Ávr.) meghatározott ügyleti kamattal, késedelem esetén késedelmi kamattal növelt mértékben köteles visszafizetni. 

Amennyiben a Kedvezményezett – neki fel nem róható okból – nem tudja teljesíteni a jelen szerződésben vállalt elszámolási kötelezettségeit a jelen szerződés 3.1. pontjában meghatározott elszámolási határidő lejárta előtt, úgy a Kedvezményezett a határidő lejárata előtt 15 nappal a Támogatótól írásban határidő módosítási kérelmet nyújthat be. A módosított határidő nem haladhatja meg a 2027.szeptember 30. határnapot.

Jelen szerződés Kedvezményezett kérelmére kizárólag a pénzügyi elszámolás benyújtására megállapított határidő lejártát 15 nappal megelőzően a Támogatóhoz beérkezett, alapos indokolással ellátott írásbeli kérelem alapján módosítható. Jogszabály eltérő rendelkezése hiányában a módosítás nem irányulhat a Kedvezményezett tevékenység eredeti céljának megváltoztatására és a jelen szerződésben meghatározott összegen felüli többlettámogatás biztosítására. 


A szerződés megszűnése

A jelen szerződést a Felek rendes felmondás útján 30 napos felmondási idővel írásban, indokolás nélkül felmondhatják. A szerződés felmondása esetén a Feleket a szerződés tárgyát érintően teljes körű elszámolási kötelezettség terheli.
    
Abban az esetben, ha a Támogatás vis maior okokra visszavezethetően maradt el, a Felek a 6.3. pontban foglaltak szerint járnak el.

Nem minősül szerződésszegésnek, ha a Felek egyikének sem felróható okból (vis maior) a Felek bármelyike nem tudja teljesíteni a szerződésben foglalt kötelezettségeit. Vis maior körülménynek kell tekinteni azokat az előre nem látható és emberi erővel elháríthatatlan körülményeket (pl.: háború, földrengés, árvíz, tűzvész, terrorcselekmény stb.), amelyek nem függnek a Felek akaratától és közvetlenül akadályozzák az adott Felet a szerződéses kötelezettségeinek teljesítésében. A szerződéses határidők a vis maior időtartamával meghosszabbodnak. Amennyiben a vis maior időtartama a 30 napot meghaladja, a Felek kötelesek egyeztetést lefolytatni a szerződés esetleges módosításáról. Amennyiben az egyeztetés 10 napon belül nem vezet eredményre, a szerződést bármelyik Fél azonnali hatállyal felmondhatja abban az esetben is, ha az irányadó jog vagy a szerződés alapján a felmondásra egyébként nem jogosult, továbbá a Felek a lehetetlenülés szabályi szerint haladéktalanul lefolytatják a szerződés megszűnéséhez kapcsolódó elszámolást.

Kapcsolattartás, értesítések

Felek jelen szerződésben foglalt feladatok ellátása és megvalósítása érdekében történő egymás közötti kapcsolattartásra az alábbi személyeket jelölik meg kapcsolattartóként.

Támogató részéről:

név: Trexler Erik
telefonszám: 06 30 099 5018
e-mail cím: trexler.erik@bkik.hu 

Kedvezményezett részéről:

név: 
telefonszám: 
e-mail cím:


A hivatalos értesítéseket, valamint a visszaigazolásokat írásban (tértivevényes ajánlott levél) kell megtenni. A gyorsabb kommunikáció érdekében a hivatalos értesítéseket megelőzheti azonos tartalmú e-mail üzenet. A Felek egyebekben előnyben részesítik az egymás közötti kommunikáció során az elektronikus üzenetváltást, illetve a telefonos kommunikációt.

Ha a Felek részéről a fentiektől eltérően más személy jogosult joghatályos nyilatkozattételre, illetve a Felek más kapcsolattartót jelölnek ki, kötelesek erről írásban egymást haladéktalanul, de legkésőbb 72 (hetvenkét) órán belül tájékoztatni.

A Felek rögzítik, hogy a Felek által megjelölt kapcsolattartó személyekben történő változást egymással írásban közlik, azonban ez nem indokolja a jelen szerződés módosítását.


Záró rendelkezések

A Kedvezményezett törvényes képviselője kijelenti, hogy
a)	a jelen szerződésben foglalt adatok, információk teljes körűek, valódiak, hitelesek;
b)	a Kedvezményezettnek nem áll fenn tartozása a Budapest Főváros X. kerület Kőbányai Önkormányzattal szemben, azzal perben nem áll,
c)	a Kedvezményezettel szemben nem állnak fenn az Ávr. 81. §-ban meghatározott feltételek,
d)	a Kedvezményezett a nemzeti vagyonról szóló 2011. évi CXCVI. törvény 3. § (1) bekezdés 1. pont szerinti átlátható szervezetnek minősül,
e)	a Kedvezményezett nem áll csőd-, felszámolási, végelszámolási vagy más, jogszabályban meghatározott  – a megszűnését célzó – eljárás alatt, a Kedvezményezett bírósági nyilvántartásból való törlését az ügyészség nem kezdeményezte,
f)	a közpénzekből nyújtott támogatások átláthatóságáról szóló 2007. évi CLXXXI. törvény 6. §-ában foglalt kizáró körülmények a Kedvezményezettel szemben nem állnak fenn,
g)	a Kedvezményezttnek nincs lejárt és ki nem egyenlített adótartozása,
h)	a Kedvezményezttnek az államháztartás alrendszereiből folyósított támogatásból eredő lejárt és ki nem egyenlített fizetési kötelezettsége nincs,
i)	a rendelkezik a Támogató által kiadott „Kamarai Bizalom” védjegy tanúsítvánnyal,
j) 	az elmúlt 3 lezárt üzleti év vonatkozásában a Kedvezményezett éves nettó árbevételének számtani átlaga nem haladja meg a 300 millió Ft-ot.
Az a)-j) alpontban foglalt körülmények nyilatkozat szerinti fennállása a támogatás nyújtásának feltétele.

A jelen támogatási szerződés a Felek általi aláírás napján – eltérő időpontban történő aláírás esetén a későbbi aláírás dátuma szerinti napon – lép hatályba. A szerződés hatálya a szerződésből eredő kötelezettségek Felek általi maradéktalan teljesítéséig áll fenn.

Jelen szerződés módosítása kizárólag írásban, a Felek egybehangzó akaratával a Polári Törvénykönyről szóló 2013. évi V. törvény (a továbbiakban: Ptk.), az Áht., az Ávr. és a vonatkozó jogszabályok rendelkezéseinek figyelembevételével történhet.

Felek kölcsönösen kötelezettséget vállalnak arra, hogy a szerződéssel kapcsolatban tudomásukra jutott adatokat, tényeket, információkat kizárólag a szerződésben foglaltak teljesítésére használják fel, azokat harmadik személy részére, a többi érintett előzetes írásbeli hozzájárulása nélkül nem teszik hozzáférhetővé, kivéve a mindenkori hatályos jogszabályok által előírt eseteket.

A Felek arra törekednek, hogy a szerződés alapján, vagy azzal kapcsolatban közöttük felmerülő bármilyen nézeteltérést vagy vitát békés úton, peren kívül, egyezséggel, közvetlen tárgyalás útján rendezzenek.

 A Feleknek a támogatáshoz kapcsolódó iratokat az odaítélést követő 10 évig meg kell őrizniük, és a Támogató ilyen irányú felhívása esetén a Kedvezményezett köteles azokat bemutatni. A csekély összegű támogatási jogcímen nyújtott támogatásokról az Európai Bizottság kérésére 20 munkanapon belül információt kell szolgáltatni.

A jelen szerződésben nem szabályozott kérdésekben az általános de minimis rendelet, a Ptk., az Áht., az Ávr. és a vonatkozó jogszabályok rendelkezései az irányadóak.

A jelen szerződést a Felek 4 eredeti példányban (amelyből 3 példány a Támogatót, 1 példány a Kedvezményezettet illeti) – az alulírott helyen és időben – elolvasás és értelmezés után, mint akaratukkal mindenben megegyezőt, jóváhagyólag írják alá.


1. sz. melléklet: Számlaösszesítő - Mintadokumentum 
2. sz. melléklet: a Kedvezményezett által benyújtott pályázati dokumentáció (fizikai csatolás nélkül is)
3. sz. melléklet: Felhatalmazó levél
4. sz. melléklet: De minimis nyilatkozat
[bookmark: _GoBack]5. sz. melléklet: Általános de minimis igazolás
6. sz. melléklet: Nyilatkozat szerződéskötéshez

Budapest, 2026. „      „hó „    „ nap 			Budapest, 2026. „    „ hó „    „ nap

              Budapesti Kereskedelmi és Iparkamara                           	 ….………….…………
                                  Támogató                                             		           Kedvezményezett

